На основу члана 4. став 3. Закона о фискализацији („Службени гласник РС”, број 153/20) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о одређивању делатности код чијег обављања не постоји обавеза евидентирања промета на мало преко електронског фискалног уређаја**

"Службени гласник РС", бр. 32 од 2. априла 2021, 117 од 3. децембра 2021, 51 од 29. априла 2022, 141 од 23. децембра 2022, 85 од 6. октобра 2023, 99 од 13. децембра 2024.

Члан 1.

Овом уредбом одређују се делатности код чијег обављања, полазећи од техничких и функционалних карактеристика електронских фискалних уређаја и специфичности обављања тих делатности, не постоји обавеза евидентирања промета добара и услуга на мало (у даљем тексту: промет на мало) и примљених аванса за промет на мало преко електронског фискалног уређаја из члана 4. став. 2. Закона о фискализацији („Службени гласник РС”, **бр. 153/20 и 96/21\***  – у даљем тексту: Закон).

\*Службени гласник РС, број 117/2021

Члан 2.

Делатностима, за које у смислу члана 1. ове уредбе не постоји обавеза евидентирања промета на мало и примљених аванса за промет на мало преко електронског фискалног уређаја, сматрају се делатности:

1) продаје сопствених пољопривредних производа на пијачним тезгама и сличним објектима и другим местима у складу са посебним прописима којима се уређују мале количине примарних производа животињског порекла, односно хране биљног порекла које служе за снабдевање потрошача, као и другим местима у складу са законом којим се уређује трговина од стране физичког лица – обвезника фискализације који је обвезник пореза на приходе од самосталне делатности у смислу закона којим се уређује порез на доходак грађана, а које није предузетник – обвезник фискализације;

2) које обављају обвезници фискализације а који накнаду за продата добра, односно пружене услуге физичким лицима наплаћују испостављањем рачуна о обрачуну потрошње преко мерних инструмената (грејање, гас, телефон, електрична енергија, вода и др.)**,\***

**3) пружања маркетиншких услуга у малопродајном објекту правним лицима, односно обвезницима пореза на приходе од самосталне делатности у смислу закона којим се уређује порез на доходак грађана.\***

\*Службени гласник РС, број 141/2022

**Члан 3.\***

**Делатностима, за које у смислу члана 1. ове уредбе не постоји обавеза евидентирања промета на мало и примљених аванса за промет на мало преко електронског фискалног уређаја, сматрају се делатности из следећих области, грана и група класификације делатности из Закона о класификацији делатности („Службени гласник РС”, број 104/09) и Уредбе о Класификацији делатности („Службени гласник РС”, број 54/10), и то:\***

**Делатности у оквиру следећих области, грана, односно група:\***

|  |  |  |
| --- | --- | --- |
| **1)\*** | **49.31\*** | **Градски и приградски копнени превоз путника\*** |
| **2)\*** | **49.32\*** | **Такси превоз;\*** |
| **3)\*** | **51.10\*** | **Ваздушни превоз путника\***  **\*\***  **;\*** |
| **4)\*** | **52.21\*** | **Услужне делатности у копненом саобраћају у делу који се односи на наплату и одржавање:\***  **– путева, мостова и тунела;\***  **– паркиралишта или гаража, паркиралишта за бицикле, зимског смештаја приколица и др. која се наплаћују путем трећих лица, односно телекомуникационих оператора;\*** |
| **5)\*** | **53.10\*** | **Поштанске активности јавног сервиса;\*** |
| **6)\*** | **61\*** | **Телекомуникације;\*** |
| **7)\*** | **64\*** | **Финансијске услуге, осим осигурања и пензијских фондова;\*** |
| **8)\*** | **65\*** | **Осигурање, реосигурање и пензијски фондови, осим обавезног социјалног осигурања;\*** |
| **9)\*** | **66\*** | **Помоћне делатности у пружању финансијских услуга и осигурању;\*** |
| **10)\*** | **69.10\*** | **Правни послови изузев активности јавних бележника и извршитеља;\*** |
| **11)\*** | **75.00\*** | **Ветеринарске делатности – Примарна теренска здравствена заштита животиња, послови из Програма мера здравствене заштите животиња, послови дезинфекције и дератизације у објектима у којима се држе и узгајају животиње и активности на спречавању појављивања, ширења и сузбијања заразних болести животиња;\*** |
| **12)\*** | **84.30\*** | **Обавезно социјално осигурање;\*** |
| **13)\*** | **85\*** | **Образовање, осим делатности из гране 85.5 – Остало образовање;\*** |
| **14)\*** | **86\*** | **Здравствене делатности – здравствене услуге које се обезбеђују из средстава обавезног здравственог осигурања;\*** |
| **15)\*** | **87\*** | **Социјална заштита са смештајем;\*** |
| **16)\*** | **88\*** | **Социјална заштита без смештаја;\*** |
| **17)\*** | **92\*** | **Коцкање и клађење у делу који се односи на игре на срећу чији је приређивач Државна лутрија Србије, као и за игре на срећу за које приређивач у електронској форми доставља податке о извршеном промету органу надлежном за игре на срећу, у складу са прописима;\*** |
| **18)\*** | **94.91\*** | **Делатност верских организација.\*** |

\*Службени гласник РС, број 117/2021

\*\*Службени гласник РС, број 51/2022

Члан 4.

Делатностима за које, у смислу члана 1. ове уредбе, не постоји обавеза евидентирања промета на мало и примљених аванса за промет на мало преко електронског фискалног уређаја сматрају се и:

**– делатности из Закона о комуналним делатностима („Службени гласник РС”, бр. 88/11, 104/16 и 95/18), осим следећих комуналних делатности: управљање гробљима и сахрањивање; погребна делатност; управљање јавним паркиралиштима која се не наплаћују путем трећих лица, односно телекомуникационих оператора и пружањe услуга на пијацама, и то: издавање у закуп објеката, тезги и простора на њима;\***

– послови из Правилника о одређивању послова који се сматрају старим и уметничким занатима, односно пословима домаће радиности, начину сертификовања истих и вођењу посебне евиденције издатих сертификата („Службени гласник РС”, број 56/12), осим каменорезачког заната из члана 2. став 2. тачка 26) тог правилника:

– поједине делатности у оквиру следећих група, и то:

|  |  |
| --- | --- |
| 47.99 | Остала трговина на мало изван продавница, тезги и пијаца – продаја преко путујућих продаваца – улична продаја сладоледа, лозова, кокица и штампе – колпортери; |
| 96.09 | Остале непоменуте личне услужне делатности – **активност чистача ципела и носача.\*** |

\*Службени гласник РС, број 117/2021

**Члан 4а\***

**Обвезници фискализације који се баве продајом добара и услуга на пијачним тезгама и сличним објектима немају обавезу евидентирања промета на мало и примљених аванса за промет на мало преко електронског фискалног уређаја почев од 1. маја 2022. године закључно са\***  **31. децембром 2025. године\*\* .\***

\*Службени гласник РС, број 51/2022

\*\*Службени гласник РС, број 99/2024

**Члан 5.\***

**Уредба о одређивању делатности код чијег обављања не постоји обавеза евидентирања промета преко фискалне касе („Службени гласник РС”, бр. 61/10, 101/10, 94/11, 83/12, 59/13 и 100/14) престаје да важи 1. маја 2022. године.\***

 \*Службени гласник РС, број 117/2021

Члан 6.

Ова уредба ступа на снагу осмог дана од дана објављивања у „Службеном гласнику Републике Србије”**\*** .

05 број 110-2859/2021-2

У Београду, 1. априла 2021. године

**Влада**

Председник,

**Ана Брнабић,** с.р.

**ОДРЕДБЕ КОЈЕ НИСУ УНЕТЕ У "ПРЕЧИШЋЕН ТЕКСТ" УРЕДБЕ**

*Уредба о изменама Уредбе о одређивању делатности код чијег обављања не постоји обавеза евидентирања промета на мало преко електронског фискалног уређаја: "Службени гласник РС", број 117/2021-5*

**Члан 6.**

**Обвезници фискализације који нису, у складу са Уредбом о одређивању делатности код чијег обављања не постоји обавеза евидентирања промета на мало преко електронског фискалног уређаја („Службени гласник РС”, број 32/21) и овом уредбом, ослобођени обавезе евидентирања промета на мало преко електронског фискалног уређаја, дужни су да до 30. априла 2022. године ускладе своје пословање са одредбама Закона о фискализацији („Службени гласник РС”, бр. 153/20 и 96/21) и подзаконским актима донетим на основу тог закона.**

**Члан 7.**

**Ова уредба ступа на снагу осмог дана од дана објављивања у „Службеном гласнику Републике Србије”.**

*Уредба о измени и допуни Уредбе о одређивању делатности код чијег обављања не постоји обавеза евидентирања промета на мало преко електронског фискалног уређаја: "Службени гласник РС", број 51/2022-3*

**Члан 3.**

**Ова уредба ступа на снагу даном објављивања у „Службеном гласнику Републике Србије”.**